
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κριτήρια καταλληλότητας των προσώπων που ασκούν 
ουσιαστική διεύθυνση στις ασφαλιστικές επιχειρή¬ 


σεις, Άρθρο 15 του Ν.Δ. 400/70. 1 

Τροποποίηση της Γ2/5317/6.10.1998 απόφασης 
Υπουργού Εθνικής Παιδείας και Θρησκευμάτων. 2 
Μετονομασίατου εργαστηρίου Κατασκευής Συστημά¬ 
των Λογισμικού του Τμήματος ΗΜΜΥ του Πολυτε¬ 
χνείου Κρήτης. 3 

Εκχώρηση στην ΑΕ «ΟΛΥΜΠΙΑΚΟ ΧΩΡΙΟ 2004»των δι¬ 
καιωμάτων και υποχρεώσεων που απορρέουν από 

τη μεταξύ «Αθήνα 2004» και Ο.Ε.Κ.σύμβαση. 4 

Καθορισμός αριθμού μαθητών που θα απασχοληθούν 
σε φορείς του Δημόσιου Τομέα για πρακτική άσκη¬ 
ση κατά το σχολικό έτος 2000-2001. 5 

Αυτοδίκαιη κατάργηση οργανικών θέσεων του Κλά¬ 
δου Π Ε2 Αρχαιολόγων. 6 

Κατανομή οργανικών θέσεων του Κλάδου ΠΕ2 Αρχαι¬ 
ολόγων τουΥΠΠΟ. 7 

Τροποποίηση της 22406/1707/97 (Β' 1212) Κοινής 
Απόφασης των Υπουργών Εθνικής Οικονομίας και 
Οικονομικών και Μεταφορών και Επικοινωνιών... 8 

Συγκρότηση του Περιφερειακού Γνωμοδοτικού Συμ¬ 
βουλίου Εγγειοβελτιωτικών Έργων της Δ/νσης Δη¬ 
μοσίων Έργων Περιφέρειας Στερεός Ελλάδας. 9 


Χορήγηση άδειας ίδρυσης Κέντρου Διημέρευσης - 
Ημερήσιας Φροντίδας, για άτομα με νοητική υστέ¬ 
ρηση, ηλικίας 04 ετών και άνω, στο Σωματείο γονέ¬ 
ων, κηδεμόνων και φίλων, ατόμων με ειδικές ανά¬ 
γκες «ΕΡΜΗΣ», με έδρα την πρώην Αμερικανική 
Βάση Ελληνική (Λ. Βουλιαγμένης και Ελ. Βενιζέ- 

λου). 10 

Καθιέρωση υπερωριακής εργασίας πέρα από το κανο¬ 
νικό ωράριο εργασίας, κατά τις Κυριακές και εξαιρέ¬ 
σιμες μέρες, κατά τις νυκτερινές ώρες των εργασί¬ 
μων ημερών, των Κυριακών και εξαιρέσιμων κατά τη 
διάρκεια του Α' Εξαμήνου του έτους 2001 για το προ¬ 
σωπικό της Νομαρχιακής Αυτοδιοίκησης Σάμου 12 


ΑΠΟΦΑΣΕΙΣ 

Αριθ. Κ3/7714 (1) 

Κριτήρια καταλληλότητας των προσώπων που ασκούν 
ουσιαστική διεύθυνση στις ασφαλιστικές επιχειρή¬ 
σεις, Άρθρο 15του Ν.Δ. 400/70. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

1.1. Του Ν. 1558/85 (ΦΕΚ 137Α') «Κυβέρνηση και Κυ¬ 
βερνητικά Όργανα», όπως ισχύει. 

1.2. Του Π.Δ. 397/1988 (ΦΕΚ 185Α') «Οργανισμός του 
Υπουργείου Εμπορίου», όπως Ισχύει. 

1.3. Του Π.Δ. 27/1996 (ΦΕΚ 19Α') «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου» στο Υπουργείο Ανάπτυξης». 

1.4. Του Π.Δ. 53/1996 (ΦΕΚ 51Α') «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός αρμοδιοτήτων της». 

1.5. Του άρθρου 15 του Ν.Δ. 400/1970 «Περί Ιδιωτικής 
Επιχειρήσεως, Ασφαλίσεων», όπως ισχύει. 

2. Την Κοινή Απόφαση του Πρωθυπουργού και του 
Υπουργού Ανάπτυξης ΔΠ 303/5.5.2000 «Ανάθεση αρμο¬ 
διοτήτων στους Υφυπουργούς Ανάπτυξης». 

3. Την υπ’ αριθμ. 70/4.10.99 Γνωμοδότηση της Επιτρο¬ 
πής Ιδιωτικής Ασφάλισης. 

4. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

1. Οι ασφαλιστικές επιχειρήσεις που λειτουργούν νόμι¬ 
μα στην Ελλάδα υποχρεούνται να αναθέσουν την ουσια¬ 
στική διεύθυνση (διοίκηση και διαχείριση) των εργασιών 
τους σε δυο (2) τουλάχιστον άτομα από τα οποία το ένα 
θα είναι αναπληρωτής του άλλου. 

2. Τα εν λόγω άτομα ορίζονται από τα αρμόδια όργανα 
της εταιρίας και πρέπει να πληρούντις εξής προϋποθέσεις: 

α) η μόνιμη κατοικία τους να βρίσκεται στην Ελλάδα. Κα- 
τάτην κρίση της Υπηρεσίας μπορεί να δοθεί εξαίρεση από 
την παραπάνω προϋπόθεση στην περίπτωση που δικαιο¬ 
λογείται από τη δομή της επιχείρησης, 

β) να έχουν αποδεδειγμένα κατάλληλα επαγγελματικά 
προσόντα και εμπειρία ώστε να εξασφαλίζεται η συνετή 
ουσιαστική διεύθυνση των εργασιών της επιχείρησης, 

γ) να μη συντρέχουν στο πρόσωπό τους τα κωλύματα 
διορισμού ή επιλογής, γενικών διευθυντών κ.λπ. που ανα- 
φέρονται στην παραγ. 2 του άρθρου 16 του Ν.Δ. 400/70, 
όπως ισχύει. 

3. Κάθε αίτηση για χορήγηση άδειας ίδρυσης και λει¬ 
τουργίας ασφαλιστικής επιχείρησης πρέπει να συνοδεύ¬ 
εται με πλήρες βιογραφικό σημείωμα των προσώπων που 
ασκούν την ουσιαστική διεύθυνση της εταιρίας και επίση¬ 
μα στοιχεία από τα οποία θα προκύπτει ότι πληρούν τις 
προϋποθέσεις που τίθενται με την προηγούμενη παρά¬ 
γραφο. Η Διεύθυνση Ασφαλιστικών Επιχειρήσεων και 
Αναλογιστικής έχει το δικαίωμα να ζητήσει την υποβολή 
στοιχείων που να επιβεβαιώνουν το περιεχόμενο του βιο- 
γραφικού σημειώματος. 

4. Για κάθε αλλαγή στα εν λόγω πρόσωπα και για κάθε 
μεταβολή στα υποβληθέντα στοιχεία, η επιχείρηση υπο- 
χρεούται να ενημερώνει την αρμόδια Υπηρεσία μέσα σε 
προθεσμία τριάντα (30) ημερών από τότε που επήλθε η 
αλλαγή ή η μεταβολή. 

5. Οι ασφαλιστικές επιχειρήσεις που λειτουργούν νόμι¬ 
μα στην Ελλάδα, κατά τη δημοσίευση της παρούσας στην 
Εφημερίδα της Κυβερνήσεως υποχρεούνται μέσα σε 
προθεσμία τριών (3) μηνών από τη δημοσίευση να γνω¬ 
στοποιήσουν στην αρμόδια Υπηρεσία τα ονόματα των 
προσώπων που ασκούν την ουσιαστική διεύθυνση των ερ¬ 
γασιών τους με πλήρες βιογραφικό σημείωμα και προ- 
βλεπόμενα δικαιολογητικά. Η εν λόγω υποχρέωση απορ¬ 
ρέει και από το περιεχόμενο του άρθρου 55Β του Ν.Δ. 
400/70, όπως Ισχύει. 

6. Με αιτιολογημένο έγγραφο της αρμόδιας Υπηρεσίας 
που εκδίδεται μέσα σε προθεσμία τριάντα (30) ημερών 
από τη γνωστοποίηση μπορεί να μη γίνει δεκτός ο διορι¬ 
σμός που προτείνεται. Στην περίπτωση αυτή ή ασφαλι¬ 
στική εταιρία υποχρεούται να προβεί σε αντικατάσταση 
του προσώπου που δεν έγινε δεκτό και να γνωστοποιήσει 
την αντικατάσταση μέσα σε προθεσμία τριάντα (30) ημε¬ 
ρών από τη λήψη του εγγράφου. 

7. Σε περίπτωση παράβασης των κατά τα προηγούμενα 
άρθρα οριζομένων υποχρεώσεων των ασφαλιστικών επι¬ 
χειρήσεων, υποβολής ανακριβών ή ελλειπών στοιχείων, 
εφαρμόζονται ανάλογα οι ποινικές διατάξεις του Ν.Δ. 

400/70 «Περί Ιδιωτικής Επιχειρήσεως Ασφαλίσεως», 
όπως ισχύει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,17 Ιανουάριου 2001 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 

□ 

Αριθ. Γ2/308 (2) 

Τροποποίηση της Γ2/5317/6.10.1998 απόφασης Υπουρ¬ 
γού Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) τις διατάξεις του Ν. 2640/98 (Α' 206) 


2) τη Γ2/5317/6.10.98 Υ.Α. του ΥΠΕΠΘ 

3) την ανάγκη πρόσβασης στα ΤΕΕ των μαθητών εσπε¬ 
ρινών ΤΕΛή ΤΕΣ. 

4) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τηντροποποίηση της περ. Γ, του άρθρου 2της Γ2/5317/ 
6.10.98 Υ.Α. ΥΠΕΠΘ ως ακολούθως: 

Μαθητές ΑΎάξης Εσπερινών ΤΕΛ ή ΤΕΣ εγγράφονται 
στην Α' Τάξη Εσπερινών ΤΕΕ. 

Μαθητές Β' Τάξης Εσπερινών ΤΕΛ ή ΤΕΣ εγγράφονται 
στην Β' Τάξη Εσπερινών ΤΕΕ. 

Μαθητές Γ' Τάξης Εσπερινών ΤΕΛ, των οποίων τα προ¬ 
γράμματα σπουδών εξελίσσονται σε τέσσερα (4) έτη φοί¬ 
τησης, ή ΤΕΣ, των οποίωντα προγράμματα σπουδών εξε¬ 
λίσσονται σε τρία (3) έτη φοίτησης, εγγράφονται στη Γ 
Τάξη Εσπερινών ΤΕΕ. 

Μαθητές Δ' Τάξης Εσπερινών ΤΕΛ εγγράφονται στην Α' 
Τάξη του Β' Κύκλου των Εσπερινών ΤΕΕ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα,24 Ιανουάριου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

□ 

Αριθ. Β1/53 (3) 

Μετονομασίατου εργαστηρίου Κατασκευής Συστημάτων 
Λογισμικού του Τμήματος ΗΜΜΥ του Πολυτεχνείου 
Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/82 (Α' 
87) όπως αυτό τροποποιήθηκε με την παρ. 2 του άρθρου 
48 του Ν. 1404/83 (Α'173). 

2. Την πρόταση της Γ ενικής Συνέλευσης του Τμήματος 
Ηλεκτρονικών Μηχανικών και Μηχανικών Υπολογιστών 
του Πολυτεχνείου Κρήτης (Συνεδρίαση 1/7.9.2000). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πολυτεχνείου Κρήτης (άρθρο 29Α του Ν. 
1558/85 (Α' 137), όπως προσετέθη με το άρθρο 27 του Ν. 
2081/92 (Α' 154) καιτροποποιήθηκεμετοάρθρο 1 παρ. 2α 
του Ν. 2469/1997 - Α' 38), αποφασίζουμε: 

Τα κατά τις διατάξεις του άρθρου 1 εδαφ. α (μι) του 
Π.Δ. 52/1999 (Α' 53), Εργαστήριο Κατασκευής Συστημά¬ 
των Λογισμικού του Τμήματος Ηλεκτρονικών Μηχανικών 
και Μηχανικών Υπολογιστών του Πολυτεχνείου Κρήτης 
μετονομάζεται σε «Εργαστήριο Τεχνολογίας Συστημά¬ 
των Λογισμικού και Δικτυακών Εφαρμογών» καλύπτει δε 
εφεξής εκπαιδευτικές και ερευνητικές ανάγκες στο γνω¬ 
στικό αντικείμενο της κατασκευής Συστημάτων Λογισμι¬ 
κού αλλά και των Συστημάτων Λογισμικού για το Διαδί¬ 
κτυο, Ηλεκτρονικού Εμπορίου, Συστημάτων Ευφυών 
Πρακτόρων, Πληροφοριακών Συστημάτων εικόνας και 
βίντεο, Τεχνητή Νοημοσύνη για εφαρμογές στο Διαδί¬ 
κτυο κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

□ 

Αριθ. 190167 (4) 

Εκχώρηση στην ΑΕ «ΟΛΥΜΠΙΑΚΟ ΧΩΡΙΟ 2004» των δι¬ 
καιωμάτων και υποχρεώσεων που απορρέουν από τη 
μεταξύ «Αθήνα 2004» και Ο.Ε.Κ.σύμβαση. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Ν. 1558/85 «Κυβέρνηση και Κυβερνητικά όργανα» 
(ΦΕΚ137/Α785). 

β) Του Ν.Δ. 2963/54 «Περί ιδρύσεως Αυτονόμου Οργα¬ 
νισμού Εργατικής Κατοικίας» (ΦΕΚ 195/Α754). 

γ) Ν. 2819 / 2000 «Ίδρυση Εταιρείας Ολυμπιακό χωριό 
2004 ΑΕ» Προστασία Συμβόλων και Σημάτων και άλλες 
διατάξεις (ΦΕΚ84/Α72000). 

2. Την Υ.Α. αριθμ. 190739/2000 «Κατάρτιση Καταστατι¬ 
κού της Ανώνυμης Εταιρείας με την επωνυμία “ΟΛΥ¬ 
ΜΠΙΑΚΟ ΧΩΡΙΟ 2004 ΑΕ”» (ΦΕΚ474/Β72000). 

3. Την από 10.11.99 Σύμβαση - Πλαίσιο μεταξύ «Ο.Ε.Ο.Α 
Αθήνα 2004 ΑΕ» και του ΟΕΚ,για τη χρηματοδότηση και 
κατασκευή του Ολυμπιακού χωριού. 

4. Το απόσπασμα Πρακτικού της 86ης (19ης) Συνεδρία¬ 
σης του Δ/κού Συμβουλίου της «Οργανωτικής Επιτροπής 
Ολυμπιακών Αγώνων -Αθήνα 2004 ΑΕ» της 21.12.2000. 

5. Το απόσπασμα Πρακτικού της 1 ης/8.1.2001 Συνε¬ 
δρίασης του Δ/κού Συμβουλίου του Οργανισμού Εργατι¬ 
κής Κατοικίας. 

6. Την απόφαση του Πρωθυπουργού και του Υπουργού 
Εργασίας και Κοιν. Ασφαλ. αριθμ. 80027/2000 «Ανάθεση 
αρμοδιοτήτων στους Υφυπουργούς Εργασίας και Κοιν. 
Ασφαλίσεων», αποφασίζουμε: 

Α. 1. Εκχωρούμε και μεταβιβάζουμε στην Εταιρεία 
«ΟΛΥΜ ΠIΑΚΟ ΧΩΡΙΟ 2004 ΑΕ» τα δικαιώματα και τις υπο¬ 
χρεώσεις που απορρέουν από την από 10.11.99 Σύμβαση 
- Πλαίσιο που καταρτίσθηκε σύμφωνα με το άρθρο 24 του 
Ν. 2741/99 μεταξύ της «Ο.Ε.Ο.Α. 2004 ΑΕ» και του ΟΕΚ, 
πληντων κατωτέρω: 

1.1 Των δικαιωμάτων και υποχρεώσεων που απορρέουν 
από την απαλλοτρίωση του κτήματος «ΠΑΤΗΜΑ ΔΗΜΟ- 
ΓΑΗ». 

1.2 Των δικαιωμάτων και υποχρεώσεων που συνδέο¬ 
νται με όποιες άλλες απαλλοτριώσεις απαιτούνται ήδη ή 
θ’ απαιτηθούν για το έργο του Ολυμπιακού Χωριού. 

1.3 Των δικαιωμάτων και υποχρεώσεων που συνδέονται 
με τις μελέτες του Ολυμπιακού Χωριού που ήδη εκπόνη¬ 
σε ο ΟΕΚ, οι οποίες, μαζί με τη διακήρυξη και άλατα συμ¬ 
βατικά τεύχη που επίσης εκπονήθηκαν από τον ΟΕΚ, θα 
παραδοθούν στην Εταιρεία «ΟΛΥΜΠΙΑΚΟ ΧΩΡΙΟ 2004 
ΑΕ» για να προβεί στη δημοπράτηση των έργων. Για κάθε 
μεταβολή του περιεχομένου των μελετών και των τευχών 


δημοπράτησηςτου έργου είναι απαραίτητη σχετική από¬ 
φαση του Δ.Σ. του ΟΕΚ. 

Ο ΟΕΚ μετά την ανωτέρω εκχώρηση διατηρεί το δικαί¬ 
ωμα να αποφασίζει επί των τυχόν παρατάσεων ή επεκτά¬ 
σεων του έργου του Ολυμπιακού Χωριού καθώς και επί 
των ενδεχομένων τροποποιήσεων της Σύμβασης - Πλαι¬ 
σίου της 10.11.99 μεταξύ της «Ο.Ε.Ο.Α. 2004 ΑΕ» και του 
ΟΕΚ, ή και κάθε συμπληρωματικής σύμβασης που ενδε¬ 
χομένως θα καταρτισθεί, προκειμένου να τηρηθούν επα¬ 
κριβώς όλες οι μεταξύ αυτών «Ο.Ε.Ο.Α. Αθήνα 2004 Α.Ε.» 
καιΟΕΚ)αρχικές συμφωνίες και εκατέρωθεν δεσμεύσεις. 

2. Η Α.Ε. «ΟΛΥΜΠΙΑΚΟ ΧΩΡΙΟ 2004» θα πρέπει να υπο¬ 
βάλλει τρίμηνο τεχνικό και οικονομικό απολογισμό του 
έργου, καθώς και προϋπολογισμό του επομένου τριμή¬ 
νου που θα εγκρίνεται από το Δ.Σ. του ΟΕΚ. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του ΟΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2001 

οι ΥΠΟΥΡΓΟΙ 

ΥΦΥΠ. ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΠΟΛΙΤΙΣΜΟΥ 

ΧΡ. ΠΡΩΤΟΠΑΠΑΣ ΕΥΑΓ. ΒΕΝΙΖΕΛΟΣ 

□ 

Αριθ. 40184 (5) 

Καθορισμός αριθμού μαθητών που θα απασχοληθούν σε 
φορείς του Δημόσιου Τομέα για πρακτική άσκηση κα¬ 
τά το σχολικό έτος 2000-2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Α) Τιςδιατάξειςτου Ν.Δ. 212/69«Περίοργανώσεως και 
διοικήσεως του Οργανισμού Απασχολήσεως Εργατικού 
Δυναμικού»,(Φ.Ε.Κ. 112/Α714.6.69). 

Β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας», (Φ.Ε.Κ.163/Α716.6.89) και του Ν.Δ. 
372/95 «μεταφορά της Γ ενικής Γ ραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας», (Φ.Ε.Κ. 
201/Α714.9.95). 

Γ) Τις διατάξειςτου άρθρου 6του από 3/6.6.52 Β.Δ. «Πε¬ 
ρί εκπαιδεύσεως μαθητών-τεχνιτών»,(Φ.Ε.Κ. 157/Α7 
6.6.52) καιτου άρθρου 94παρ.3τουΝ. 1566/85 «Δομή και 
λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις», (Φ. Ε. Κ. 167/Α730.9.85). 

Δ) Τις διατάξειςτου Ν. 1256/82,(Φ.Ε.Κ. 65/Α731.5.82) 
καιτου άρθρου 51 του Ν. 1892/90, (Φ.Ε.Κ. 101/Α731.7.90). 

Ε) Τις διατάξειςτου Ν. 2640/98, «Δευτεροβάθμιατεχνι¬ 
κή - επαγγελματική εκπαίδευση και άλλες διατάξεις», 
(Φ.Ε.Κ. 206/Α73.9.98). 

ΣΤ) Την αριθμ. 40026/17.2.1999 κοινή Απόφαση των 
Υπουργών Εθνικής Παιδείας και Θρησκευμάτων και Ερ¬ 
γασίας και Κοινωνικών Ασφαλίσεων, (Φ.Ε.Κ. 171/Β7 
1999). 

Ζ) Την σχετική πρόταση του Δ.Σ. του ΟΑΕΔ (απόφαση 
3047/49/5.12.2000 και έγγραφο Β 131941/8.12.2000). 

Η) Την απόφαση του Υπουργού Εργασίας 80087/ 
24.10.96 «Μεταβίβαση αρμοδιοτήτων του Υπουργού Ερ- 

γασίας και Κοινωνικών Ασφαλίσεων και εξουσία υπογρα¬ 
φής στον Γενικό Γραμματέα του Υπουργείου, το Γενικό 
Γραμματέα Διαχείρισης Κοινοτικών και άλλων Πόρων και 
στον Ειδικό Γ ραμματέα του Διοικητικού Τομέα Πολιτικού 
Σχεδιασμού, Προϋπολογισμού και Μελετών, Γενικούς Δι¬ 
ευθυντές, Προϊσταμένους Διευθύνσεων και Τμημά¬ 
των»,(Φ.Ε.Κ. 992/Β731.10.96). 

θ) Ότι από τις διατάξεις της απόφασης αυτής δεν θα 
προκληθεί δαπάνη σε βάρος του ΟΑΕΔ, αποφασίζου- 
με: 

Καθορίζουμε τον αριθμό των μαθητών των Τ.Ε.Ε. Μα¬ 
θητείας Α' κύκλου του ΟΑΕΔ, που θα απασχοληθούν για 
πρακτική άσκηση σε φορείς του Δημόσιου Τομέα, κατά το 
σχολικό έτος 2000-2001, ως εξής: 


1. ΓΕΝ 

118 

Μαθητές 

2. ΓΕΣ 

640 

» 

3. ΓΕΑ 

204 

» 

4. ΕΛΤΑ 

39 

» 

5. ΕΘΕΛ 

61 

» 

6. ΕΥΔΑΠ 

19 

» 

7. Ολυμπιακή Αεροπορία 

101 

» 

8. Ολυμπιακή Αεροπλοΐα 

10 

» 

9. ΤΕΙ Αθηνών 

6 

» 

10. Γεν. Περ/κό Νοσοκ. ΚΑΤ 

10 

» 

11. Γεν. Περ/κό Νοσοκ. 

«ΙΠΠΟΚΡΑΤΕΙΟ ΑΘΗΝΩΝ» 

3 

>> 

12. ΗΣΑΠ 

19 

» 

13. Αγροτική Τράπεζα 

7 

» 

14. ΟΑΣΑ 

9 

» 

15. ΕΚΑΒ 

9 

» 

16. ΕΑΒ 

50 

» 

17. Εθνικό Τυπογραφείο 

14 

» 

18. ΟΑΚΑ «Σπ. Λούης» 

3 

» 

19.1.Γ.Μ.Ε. 

5 

» 

20. Δήμος Πετρούπολης 

2 

» 

21. Δήμος Αρτέμιδος 

5 

» 

22. Νοσοκομείο Κιλκίς 

6 

» 

23. ΔΕΥΑ Κιλκίς 

5 

» 

24. Δήμος Κρουσσών 

4 

» 

25. Δήμος Πολυκάστρου 

6 

» 

26. Δήμος Γουμένισσας 

5 

» 

27. Δήμος Ευρωπού 

4 

» 

28. ΥΠΑ Θεσ/κης Κρατ. Αερ/νας 
«Μακεδονία» 

14 

» 

29. Ο.Λ.Θ. 

59 

» 

30. Νομ/κό Νοσοκ. Θεσ/κης 
«Αγ. Δημήτριος» 

9 

» 

31. Γεν. Περ/κό Νοσοκ. Θεσ/κης 
«ΙΠΠΟΚΡΑΤΕΙΟ» 

38 


32. Γεν. Περ/κό Νοσοκ. Θεσ/κης 
«Γ. ΠΑΠΑΝ 1ΚΟΛΑΟΥ» 

9 


33. ΥΠΑ (Υπ. Πολιτικής Αεροπορίας) 

54 

» 

34. ΔΕΗ 

650 

» 

Σύνολο 

2197 

» 


Η απόφαση αυτή να δημοσιευτεί στην Εφημερίδα της 
Κυβερνήσεως. 


Αθήνα, 25 Ιανουάριου 2001 
Με εντολή Υπουργού 
Η Διευθύντρια 
Μ. ΤΣΑΡΟΥΧΑ 


Αριθ. ΥΠΠΟ/ΔΙΟΙΚ/Α4/ΠΜΥ3781 (6) 

Αυτοδίκαιη κατάργηση οργανικών θέσεωντου Κλάδου 
ΠΕ2 Αρχαιολόγων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 27 του Ν. 2190/94 «Σύστα¬ 
ση ανεξάρτητης αρχής για την εκλογή προσωπικού κ.λπ.» 

2. Την αριθμ. 22477/28.4.95 Υπουργική απόφαση που 
δημοσιεύθηκε στο αριθμ. 106/Γ/17.5.95 ΦΕΚ με την οποία 
συστάθηκαν πενήντα δύο (52) οργανικές θέσεις στον Κλά¬ 
δο ΠΕ2 Αρχ/γωντου ΥΠΠΟ, με αυτοδίκαιη μετατροπή ισά¬ 
ριθμων θέσεων ιδιωτικού δικαίου αορίστου χρόνου, σύμ¬ 
φωνα με τις διατάξειςτου άρθρου 27 του Ν. 2190/94. 

3. Τις υπηρεσιακές μεταβολές των παρακάτω αναφερο- 
μένων αρχαιολόγων του Υπουργείου Πολιτισμού. 

4. Το γεγονός ότι, από τις διατάξεις της πράξης αυτής, 
δεν προκαλείται δαπάνη σε βάρος του κρατικού προϋπο¬ 
λογισμού (άρθρο 27του Ν. 2081/92), διαπιστώνουμε: 

Α. Ότι καταργούνται αυτοδίκαια, σύμφωνα με τις διατά¬ 
ξεις του άρθρου 27 του Ν. 2190/94, τέσσερις (4) οργανι¬ 
κές θέσειςτου Κλάδου ΠΕ2 Αρχ/γωντου Υπουργείου Πο¬ 
λιτισμού, ως εξής: 

1) Μία (1) οργανική θέση στην 1η Εφορεία Βυζαντινών 
Αρχαιοτήτων, από 31.12.2000, ημερομηνία αυτοδίκαιης 
λύσης της υπαλληλικής σχέσης με την Υπηρεσία, της Νί¬ 
κης Αλεβίζου. 

2) Μία (1) οργανική θέση στην ΚΒ' Εφορεία Προϊστορι¬ 
κών και Κλασικών Αρχ/των, από 31.12.2000, ημερομηνία 
αυτοδίκαιης λύσης της υπαλληλικής σχέσης με την υπη¬ 
ρεσία, του Ιωάννη Παπαχριστοδούλου. 

3) Μία (1) οργανική θέση στη ΙΗ' Εφορεία Προϊστορικών 
και Κλασικών Αρχ/των, από 31.12.2000, ημερομηνία αυ¬ 
τοδίκαιης λύσης της υπαλληλικής σχέσης με την Υπηρε¬ 
σία, της Χάιδως Χρυσανθάκη - Κουκούλη. 

4) Μία (1) οργανική θέση στο Μουσείο Βυζαντινού Πο¬ 
λιτισμού, από 31.12.2000, ημερομηνία αυτοδίκαιης λύ¬ 
σης της υπαλληλικής σχέσης με την Υπηρεσία, της Ευτυ¬ 
χίας Νικολάίδου. 

Β. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα,24 Ιανουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

□ 

Αριθ. ΥΠΠΟ/ΔΙΟΙΚ/Α4/Φ5Ρ/3536 (7) 

Κατανομή οργανικών θέσεωντου Κλάδου ΠΕ2 Αρχαιο- 
λόγωντου ΥΠΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξειςτου Π.Δ. 941/77 «Περί Οργανισμού του 
ΥΠ.ΠΕ.» (ΦΕΚ320/Α717.10.77). 

2. Τις διατάξειςτου αρ. 47του Ν. 2778/99 «Αμοιβαία Κε¬ 
φάλαια Ακίνητης Περιουσίας - Εταιρείες Επενδύσεων σε 
Ακίνητη Περιουσία και άλλες διατάξεις» (ΦΕΚ 295/Α7 
30.12.99), όπως αντικαταστάθηκε με το άρθρο 6. παρ. 7 
του Ν. 2833/00 «Θέματα προετοιμασίας των Ολυμπιακών 
Αγώνων 2004 κ.α. διατάξεις» (ΦΕΚ 150/Α730.6.2000). 

3. Τις υπηρεσιακές ανάγκες και 

4. Το γεγονός ότι από τις διατάξεις της απόφασης αυ- 

τής δεν προκαλείται δαπάνη σε βάρος του Κρατικού Προ¬ 
ϋπολογισμού (άρθρο 22, παρ. 3 του Ν. 2362/95 «ΠερίΔη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» ΦΕΚ 247/Α727.11.95), αποφασίζου¬ 
με: 

1. Κατανέμουμε τις δεκαπέντε (15) οργανικές θέσεις ΠΕ 
κατηγορίας του κλάδου ΠΕ2 Αρχαιολόγων του ΥΠΠΟ, οι 
οποίες συνεστήθησαν με τις διατάξεις του αρ. 47 του Ν. 
2778/99, όπως αυτό αντικαταστάθηκε μετο άρθρο 6, παρ. 
7 του Ν. 2833/2000, μεταξύ των Περιφερειακών και Ειδι¬ 
κών Περιφερειακών Υπηρεσιών του Υπουργείου Πολιτι¬ 


σμού, ως ακολούθως: 

I. Περιφερειακές Υπηρεσίες θέσεις 

α) Εφορείες Προϊστορικών και Κλασικών Αρχαιοτήτων: 

1) Ζ' Εφορεία Προϊστ. και Κλασικών Αρχ/των 

(Αρχαία Ολυμπία) 2 

2) ΣΤ' Εφορεία Προϊστ. και Κλασικών Αρχ/των 

(Πάτρα) 1 

3) Κ' Εφορεία Προϊστ. και Κλασικών Αρχ/των 

(Μυτιλήνη) 2 

4) ΚΔ' Εφορεία Προϊστ. και Κλασικών Αρχ/των 

(Άγιος Νικόλαος) 2 

β) Εφορείες Βυζαντινών Αρχαιοτήτων: 

1) 4η Εφορεία Βυζαντινών Αρχ/των (Κως) 1 

2) 5η Εφορεία Βυζαντινών Αρχ/των (Ναύπλιο) 1 

3) 8η Εφορεία Βυζαντινών Αρχ/των (Αγρίνιο) 1 

4) 11η Εφορεία Βυζαντινών Αρχ/των (Βέροια) 2 

5) 13η Εφορεία Βυζαντινών Αρχ/των (Ρέθυμνο) 1 

6) 14η Εφορεία Βυζαντινών Αρχ/των (Μυτιλήνη) 1 

II. Ειδικές Περιφερειακές Υπηρεσίες 

Εφορεία Εναλίων Αρχαιοτήτων 1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

□ 

Αριθ. 4886/210 (8) 

Τροποποίηση της 22406/1707/97 (Β' 1212) Κοινής Από¬ 
φασης των Υπουργών Εθνικής Οικονομίας και Οικονο¬ 
μικών και Μεταφορών και Επικοινωνιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 84, παρ 2 του Κώδικα Οδικής Κυκλοφο¬ 
ρίας (Κ.Ο.Κ.), που κυρώθηκε μετον Ν. 2696/1999 (Α'57). 

β. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκε μετο άρθρο 1, παρ. 2ατου Ν. 2469/1997 (Α'38). 

γ. Της αριθμ. 22406/1707/97 απόφασης «προσαρμογή 
της Ελληνικής Νομοθεσίας προς την οδηγία 97/28/ΕΚτης 
Επιτροπήςτων Ευρωπαϊκών Κοινοτήτωντης 11ης Ιουνίου 
1997 «για την προσαρμογή στην τεχνική πρόοδο της Οδη¬ 
γίας 76/756/ΕΟΚτου Συμβουλίου σχετικά με την τοποθέ¬ 
τηση των διατάξεων φωτισμού και φωτεινής σηματοδό¬ 


τησης των μηχανοκίνητων οχημάτων και των ρυμουλκού- 
μενωντους» (ΒΊ212). 

2. Το γεγονός ότι επί του παρόντος δεν είναι δυνατός 
στην Ελλάδα ο απαιτούμενος έλεγχος, για να χορηγού¬ 
νται πιστοποιητικά, σχετικά με την τοποθέτηση των δια¬ 
τάξεων φωτισμού και φωτεινής σηματοδότησης των μη¬ 
χανοκίνητων οχημάτων και των ρυμουλκούμενων τους, 
σύμφωνα με τις διατάξεις της οδηγίας 76/756/ΕΟΚ, όπως 
αυτή τροποποιήθηκε από την οδηγία 97/28/ΕΚ και το γε¬ 
γονός ότι η παρ. 3, του άρθρου 2 της οδηγίας 97/28/ΕΚ 
της Επιτροπής των Ευρωπαϊκών Κοινοτήτων της 11ης 
Ιουνίου 1997 αναφέρεται στη δυνατότητα και όχι στην 
υποχρέωση των Κρατών - μελών. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Η παράγραφος 3, του άρθρου 2, της αριθμ 22406/1707/ 
97 απόφασης «Προσαρμογή της Ελληνικής Νομοθεσίας 
προς την οδηγία 97/28/ΕΚ της Επιτροπής των Ευρωπαϊ¬ 
κών Κοινοτήτωντης 11ης Ιουνίου 1997 «για την προσαρ¬ 
μογή στην τεχνική πρόοδο της Οδηγίας 76/756/ΕΟΚτου 
Συμβουλίου σχετικά με την τοποθέτηση των διατάξεων 
φωτισμού και φωτεινής σηματοδότησης των μηχανοκίνη¬ 
των οχημάτων και των ρυμουλκούμενων τους» (Β' 1212), 
αντικαθίσταται ως εξής: 

«3. Από την 1η Οκτωβρίου 2000 οι αρμόδιες υπηρεσίες 
τομέα Μεταφορών και Επικοινωνιών της Νομαρχιακής 
Αυτοδιοίκησης θεωρούν ότι τα πιστοποιητικά συμμόρφω¬ 
σης που συνοδεύουν τα νέα οχήματα σύ μφωνα με τις δια¬ 
τάξεις του Π.Δ/τος 431/1983 δεν ισχύουν πλέον για τους 
σκοπούς του άρθρου 7, παρ 1, του ανωτέρω Π.Δ/τος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 

□ 

Αριθ. 327 (9) 

Συγκρότηση του Περιφερειακού Γνωμοδοτικού Συμβου¬ 
λίου Εγγειοβελτιωτικών Έργων της Δ/νσης Δημοσίων 
Έργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του Ν. 1558/85 (τεύχος 137Α') «Κυβέρνηση και Κυ¬ 
βερνητικά Όργανα», 

β) του άρθρου 4 του Ν. 2026/1992 (Τεύχος 43Α') «Ρύθ¬ 
μιση θεμάτων οργάνωσης και προσωπικού της Δημόσιας 
Διοίκησης και άλλες διατάξεις» 

γ) των άρθρων 212 και 223 του ΠΔ 433/1977 «Περί ορ¬ 
γανισμού του Υπουργείου Γεωργίας». 

2. Την αρ. 393155/22.9.92 κοινή Απόφαση των Υπουρ¬ 
γών Προεδρίας και Κυβερνήσεως, Γεωργίας και Οικονο¬ 
μικών (Τεύχος 579Β') «Περιορισμός συλλογικών οργάνων 
του Υπουργείου Γεωργίας». 




1442 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του Ν. 2503/30.5.97 «Διοίκηση, οργά¬ 
νωση, στελέχωσητης Περιφέρειας, Ρύθμιση θεμάτων για 
την Τοπική αυτοδιοίκηση και άλλες διατάξεις». 

Και επειδή είναι επιτακτικά αναγκαία η άμεση συγκρό¬ 
τηση του Περιφερειακού Γνωμοδοτικού Συμβουλίου Εγ¬ 
γειοβελτιωτικών Έργων, αποφασίζουμε: 

1. Συγκροτούμε το Περιφερειακό Γνωμοδοτικό Συμ¬ 
βούλιο Εγγειοβελτιωτικών Έργων (Π.Γ.Σ.Ε.Ε.) της 
Δ/νσης Δημοσίων Έργων Περιφέρειας Στερεάς Ελλάδας, 
το οποίο θα γνωμοδοτεί για θέματα αρμοδιότητας του 
Τμήματος Εγγείων Βελτιώσεων από τα εξής μέλη. 

α. Τον Ευάγγελο Λάμπρου, Γεωπόνο, μεΑ' βαθμό Δ/ντή 
της Δ/νσης Γεωργικής Ανάπτυξης με αναπληρωτή την 
Πηνελόπη Σταυροπούλου, Γεωπόνο, με Α' βαθμό υπάλ¬ 
ληλο της ίδιας Διεύθυνσης. 

β. Την Ευγενία Οικονόμου, υπάλληλο του κλάδου ΠΕ 
Μηχανικών (Πολ. Μηχ.) με βαθμό Α', προϊσταμένη της 
Δ/νσης Δημοσίων Έργων Περ. Στ. Ελλάδας, με αναπλη¬ 
ρωτή τον Δημήτριο Αγγελέτο του κλάδου ΠΕ Μηχανικών 
(Πολ. Μηχ.) με βαθμό Α', προϊστάμενο του τμήματος 
Υδραυλικών Έργων. 

γ. Την Δήμητρα Ράπτη, υπάλληλο του κλάδου ΠΕ Διοι¬ 
κητικών με βαθμό Α' προϊσταμένη της Δ/νσης Σχεδιασμού 
και Ανάπτυξης με αναπληρώτρια την Αναστασία Ετκμε- 
τζόγλου, Τοπ. Μηχανικό με Α' βαθμό της ίδιας Δ/νσης 

δ. Τον Δημήτριο Πλέσσα, υπάλληλο του κλάδου ΠΕ Μη¬ 
χανικών (Πολ. Μηχ.) με βαθμό Α', προϊστάμενο της ΔΕΚΕ 
Περιφέρειας Στ. Ελλάδας με αναπληρώτρια την Γεωργία 
Κουμπάρου του κλάδου ΠΕ Μηχανικών (Τοπ. Μηχ.) με 
βαθμό Α' Προϊσταμένη του Τ μήματος Υδραυλικών Έργων 
της ΔΕΚΕ. 

ε. Τον Αντώνιο Αντωνόπουλο, υπάλληλο του κλάδου 
ΠΕ Μηχανικών (Πολ. Μηχ.), με βαθμό Α', προϊστάμενο 
του τμήματος Εγγείων Βελτιώσεων της Δ/νσης Δημο¬ 
σίων Έργων Περιφέρειας Στερεάς Ελλάδας, με ανα¬ 
πληρωτή τον Νικόλαο Μαλακάτα, με Α' βαθμό υπάλλη¬ 
λο του κλάδου ΠΕ Μηχανικών (Μηχ/γο Ηλ/γο Μηχ.), 
προϊστάμενο του τμήματος Ηλεκτρομηχανολογικού 
της ΔΔΕ. 

2. Ορίζουμε πρόεδρο από τα μέλη του Συμβουλίου, τον 
Ευάγγελο Λάμπρου, Προϊστάμενο της Δ/νσης Γεωργικής 
Ανάπτυξης, με αναπληρώτρια την Ευγενία Οικονόμου, 
Προϊσταμένη της ΔΔΕ Περιφέρειας Στ. Ελλάδας. 

3. Εισηγητή ορίζουμε τον Αντώνιο Αντωνόπουλο, Πολ. 
Μηχ. με βαθμό Α', με αναπληρώτρια την Πηνελόπη Σταυ¬ 
ροπούλου, Γεωπόνο, με βαθμό Α'. 

4. Γραμματέα του συμβουλίου ορίζουμε την Ανυφαντή 
Μαρία, Διοικητικό ΔΕ με Α' βαθμό, υπάλληλο της Δ/νσης 
Γεωργικής Ανάπτυξης, με αναπληρώτρια την Ανθούλα 
Ζαχάρη Διοκητικό ΔΕ με Β' βαθμό υπάλληλο της ΔΔΕ Πε¬ 
ριφέρειας Στ. Ελλάδας. 

5. Η θητεία του συμβουλίου λήγει την31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Ιανουάριου 2001 
Ο Γ ενικός Γ ραμματέας Περιφέρειας 
ΒΑΣΙΛΗΣ ΕΞΑΡΧΟΣ 


( 10 ) 

Χορήγηση άδειας ίδρυσης Κέντρου Διημέρευσης - Ημε¬ 
ρήσιας Φροντίδας, για άτομα με νοητική υστέρηση, 
ηλικίας 04 ετών και άνω, στο Σωματείο γονέων, κηδε¬ 
μόνων και φίλων, ατόμων με ειδικές ανάγκες «ΕΡ¬ 
ΜΗΣ», με έδρα την πρώην Αμερικανική Βάση Ελληνική 
(Λ. Βουλιαγμένης και Ελ. Βενιζέλου). 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 (ΦΕΚ 90 τ. Α'/94) «Ίδρυ¬ 
ση Ν. Α. τροποποίηση διατάξεων για την α'βάθμια Αυτο¬ 
διοίκηση κ.α. διατάξεις» και τις όμοιεςτου Ν. 2240/94 «Συ¬ 
μπλήρωση διατάξεων για την Ν.Α. και άλλες διατάξεις». 

2. Τον ισχύοντα Ο.Ε.Λ. των Υπηρεσιώντης Ν.Α. Αθηνών 
- Πειραιώς (ΦΕΚ 395 τ. Α'/95). 

3. Τις διατάξεις του Ν. 2345/95 (ΦΕΚ 213 τ.Α'/95) «Ορ¬ 
γανωμένες υπηρεσιές παροχής από φορείς Κοιν. Πρόνοι¬ 
ας κ.α. διατάξεις». 

4. Το Π.Δ. 395/93 (Φ. 166τ. Α'/93) «Όροι, προϋποθέσεις 
και διαδικασία για την ίδρυση λειτουργία και μεταβίβαση 
Κέντρων Αποθεραπείας Αποκατάστασης». 

5. Την Π4α/οικ. 4633 Υπ. Απόφαση (ΦΕΚ 789τ. Β /93). 

6. Την 1645/28.3.2000 αίτηση του Σωματείου «ΕΡΜΗΣ». 

7. Το από 17.10.2000 πρακτικό της αρμόδιας Επιτροπής 
Ελέγχου. 

8. Τα νόμιμα δικαιολογητικά που κατατέθηκαν στην 
Υπηρεσία, αποφασίζουμε: 

Χορηγούμε άδεια ίδρυσης στο Σωματείο γονέων, κηδε¬ 
μόνων και φίλων, ατόμων με ειδικές ανάγκες «ΕΡΜΗΣ» για 
την λειτουργία Κέντρου Διημέρευσης Ημερήσιας Φροντί¬ 
δας ατόμων με νοητική υστέρηση, ηλικίας 04 ετών και 
άνω, δυναμικότητας εκατό (100) ατόμων. 

Το ανωτέρω Κέντρο θα λειτουργήσει στα κτίρια που πα- 
ραχωρήθηκαν από την Κτηματική ΕταιρείαΔημοσίου, στο 
χώρο της πρώην Αμερικανικής Βάσης Ελληνικού, όπως 
αυτά φαίνονται στο σκαρίφημα της 0771/4.9.2000 άδειας 
οικοδομής (αλλαγής χρήσης στρατιωτικών κτιρίων). 

Με την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Καλλιθέα, 9 Ιανουάριου 2001 

Η Νομάρχης 
ΕΛΕΝΗ ΜΠΕΣΜΠΕΑ 

□ 

Αριθ.391 (11) 

Καθιέρωση υπερωριακής εργασίας πέρα από το κανονικό 
ωράριο εργασίας, κατά τις Κυριακές και εξαιρέσιμες 
μέρες, κατά τις νυκτερινές ώρες των εργασίμων ημε¬ 
ρών, των Κυριακών και εξαιρέσιμων κατά τη διάρκεια 
του Α' Εξαμήνου του έτους 2001 για το προσωπικό της 
Νομαρχιακής Αυτοδιοίκησης Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/Α'/98),όπως έχουντροποποιηθεί με τη διάταξη της πα- 
ραγρ. 7του άρθρου 25του Ν. 2738/99 (ΦΕΚ 180/Α799). 

2. Τις διατάξεις της παραγρ. 18 του άρθρου 15 του Ν. 
2503/97 (ΦΕΚ 107/Α797). 

3. Τις διατάξεις του Π.Δ. 30/96 (ΦΕΚ 21/Α796). 

4. Τις διατάξεις της παραγρ. 3 του άρθρου 22 του Ν. 
2362 /95 (ΦΕΚ 247/Α795) σε συνδυασμό με το ερμηνευτι¬ 
κό έγγραφο του Γ.Λ.Κ. αρ. 2/18200/0022/22.5.2000 . 

5. Την εγκύκλιο του Γ.Λ.Κ. αρ. 2022941/ 2297/0022/ 
7.4.98. 

6. Τις ειδικές έκτακτες ανάγκες που παρουσιάζονται σε 
υπηρεσίες της Νομαρχιακής Αυτοδιοίκησης Σάμου για 
την αντιμετώπιση, των οποίων απασχολούνται αναγκα¬ 
στικά υπάλληλοι πέρα από το κανονικό ωράριο εργασίας 
σε εικοσιτετράωρη βάση κατά τις νυκτερινές ώρες, κατά 
τις μέρες αργίας και Κυριακές (οδηγοί Νομάρχη, τεχνικό 
προσωπικό κ.λπ.). 

7. Το γεγονός ότι για την αντιμετώπιση των παραπάνω 
αναγκών επιβάλλεται να απασχολείται υπερωριακά κα¬ 
θώς και Κυριακές - Εξαιρέσιμες μέρος του προσωπικού 
της Νομαρχιακής Αυτοδιοίκησης Σάμου, αποφασίζουμε: 

1. Εγκρίνουμε να εργάζονται κατά τη διάρκεια του Α' 
Εξαμήνου του έτους 2001 οι υπάλληλοιτης Νομαρχιακής 
Αυτοδιοίκησης Σάμου καθώς και οι υπηρετούντες σ’ αυ¬ 
τήν με απόσπαση βάσει των διατάξεωντου άρθρου 39του 
Ν. 2218/ 94 όπως ισχύουν: 


Σύνολο 

Δαπάνη 

Υπάλληλοι 

Εγγεγραμμένη 

Ώρες 

υπηρετούντων 

για 

απασχόλησης 

Α' πίστωση 

υπαλλήλων 

Εξαμήνου 

υπερωριακή 
έτους δρχ. 
απασχόληση 

Α' Εξαμήνου 

δρχ. 

132 

4.000.000 

60 

8.000.000 

4.000 


2. Η ονομαστική κατανομή και η κατανομή κατά είδος 
εργασίας (απογευματινής, νυχτερινής, εξαιρέσιμων και 
Κυριακών) των παραπάνω ωρών να γίνει με ιδιαίτερες 
Αποφάσεις μας κατά υπηρεσία της Ν.Α. Σάμου. 

3. Η δαπάνη που θα προκύψει από τη παραπάνω αιτία να 
καλυφθεί από τις πιστώσεις που είναι εγγεγραμμένες στον 
Προϋπολογισμό της Ν.Α. Σάμου του έτους 2001 στους Φο¬ 
ρείς του 052 - ΚΑΕ 0511 και 0512 και 071 -ΚΑΕ 0511. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σάμος,23 Ιανουάριου 2001 
Ο Νομάρχης 

ΘΑΛΑΣΣΙΝΟΣ ΘΑΛΑΣΣΙΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ίΙ: \Λ/Θ0ΓΠ35ΪΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφη Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























